23. ΝΟΜΟΘΕΤ. ΔΙΑΤΑΓΜΑ υπ' αριθ. 478 της 27 Ιουν./2 Ιουλ. 1974 (ΦΕΚ Α' 187) Περί τροποποιήσεως και συμπληρώσεως της περί των Ταμείων Εθνικής Αμύνης, Εθνικού Στόλου και Αεροπορικής Αμύνης, Νομοθεσίας. Άρθρ.1.-1.Επιτρέπεται εις τα Ταμεία Εθνικής Αμύνης, Εθνικού Στόλου και Αεροπορικής Αμύνης, όπως μετ' έγκρισιν του Υπουργικού Συμβουλίου και δια την αντιμετώπισιν δαπανών αναφερομένων εις την εκπλήρωσιν των σκοπών αυτών συνομολογούν, μετά ημεδαπών Τραπεζών ή Πιστωτικών εν γένει Ιδρυμάτων, δάνεια εις δραχμάς, υπό όρους καθοριζομένους υπό της Νομισματικής Επιτροπής. 2.Ως Τράπεζα, δυναμένη να χορηγή δάνεια προς τα εν παρ. 1 του παρόντος άρθρου Ταμεία, νοείται και η Τράπεζα της Ελλάδος μη κωλυομένη προς τούτο εκ των καταστατικών αυτής διατάξεων. "3.Τα εις την παρ. Ι αναφερόμενα ταμεία, δύνανται να εκδίδουν για τη εκπλήρωση των σκοπών τους, ομολογιακά δάνεια με την εγγύηση του ελληνικού Δημοσίου, μετά από έγκριση του Υπουργικού Συμβουλίου το οποίο προσδιορίζει και τους βασικούς όρους των δανείων κατόπιν εισηγήσεως των Υπουργών Εθνικής Άμυνας και Οικονομικών". Η παρ. 3 προστέθηκε με το άρθρ. 17, του Νόμ. 2074/31-31 Ιουλ. 1992 (ΦΕΚ Α' 128), τόμ. 13, σελ. 244,9941. Άρθρ.2.-Δια κοινών αποφάσεων των Υπουργών Εθνικής Αμύνης και Οικονομικών τα εν τω προηγουμένω άρθρω Ταμεία, δύναται να επιχορηγούνται εκ του Κρατικού Προϋπολογισμού, οσάκις οι πόροι τούτων δεν επαρκούν δια την κατά τόκους και κεφάλαιον εξυπηρέτησιν των κατά τας διατάξεις του αυτού άρθρου συναπτομένων παρ' αυτών δανείων. Αι τοιαύται επιχορηγήσεις, εντέλλονται εις βάρος ειδικών πιστώσεων αναγραφομένων εις τον Προϋπολογισμόν εξόδων του Υπουργείου Εθνικής Αμύνης. Βλ. και άρθρ. 23 Νόμ. 2166/1993 (ΦΕΚ Α΄137) τόμ. 26, σελ. 104,05, για την εγγραφή πιστώσεως στον Προϋπολογισμό προς κατάβολή των ανωτέρω δανείων Άρθρ.3.-Τα Ταμεία: Εθνικής Αμύνης, Εθνικού Στόλου και Αεροπορικής Αμύνης, δύνανται κατόπιν αποφάσεως της Διοικούσης Επιτροπής αυτών να ενεργούν προμηθείας πάσης φύσεως υλικού προς ενίσχυσιν της πολεμικής ετοιμότητος ως και της συντηρήσεως, λειτουργίας και εκπαιδεύσεως των Ενόπλων Δυνάμεων της Χώρας, συμφώνως προς τας ισχυούσας δια το Υπουργείον Εθνικής Αμύνης περί προμηθειών διατάξεις και εις βάρος των πόρων των εν λόγω Ταμείων. Άρθρ.4.-Η ισχύς του παρόντος άρχεται από της δημοσιεύσεως δια της Εφημερίδος της Κυβερ-νήσεως. 